
METODOLOGIE
DE EVALUARE ȘI SELECTARE A PLANURILOR DE AFACERI
PROIECTUL “UN START IN VIATA CU STARTUP PLUS IN REGIUNEA SUD MUNTENIA!” ID 106092

CUPRINS
1 Informații generale 
1.1 Context
Concursul de planuri de afaceri se desfășoară în cadrul A4.2 „Selectarea planurilor de afaceri ce vor fi subventionate in cadrul proiectului”:  de la 04 septembrie 2018 pana la 05 decembrie 2018– în cadrul Proiectului „UN START IN VIATA CU STARTUP PLUS IN REGIUNEA SUD MUNTENIA!”  ID 106092 finanțat prin Programul România Start Up Plus, POCU 2014-2020, axa prioritară 3: Locuri de muncă pentru toți, obiectivul specific 3.7: Creșterea ocupării prin susținerea întreprinderilor cu profil nonagricol din zona urbană.

1.2 Cadrul legal aplicabil
· Ghidul solicitantului – condiții specifice  România Start Up Plus
· Contractul de subvenție, anexa 3 Corrigendum la Ghidul solicitantului
· Orientări privind accesarea fondurilor în cadrul Programului Operațional Capital Uman-POCU 2014-2020.
· OUG 40/2015 privind gestionarea financiară a fondurilor europene pentru perioada de programare 2014-2020 cu modificările și completările ulterioare
· HG nr.93/2016  Privind aprobarea normelor metodologice de aplicare a OUG 40/2015
· OUG 27/2017 pentru modificarea și completarea Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014—2020
· Regulamentul UE nr.1407/2013 privind aplicarea art. 107 si 108 din Tratatul privind funcționarea ajutoarelor de minimis
· OUG nr.77/2014 privind pragurilor naționale în domeniul ajutorului de stat
· Ordonanță de urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.
· Alte acte normative adoptate după data publicării prezentei metodologii care au relevanță pentru selecția și implementarea planului de afacere.



1.3 Prezentarea proiectului
Proiectul “„UN START IN VIATA CU STARTUP PLUS IN REGIUNEA SUD MUNTENIA!” este implementat de un parteneriat format din:
- SC MEDILINE EXIM SRL –Lider de parteneriat;
- ASOCIATIA PENTRU DEZVOLTARE COMUNITATII RURALE (ADCR)- Partener 1

1.3.1 Obiectivul general al proiectului: 
Obiectivul general al proiectului consta in incurajarea antreprenorialului si a ocuparii pe cont propriu prin formarea profesionala a 380 persoane si sustinerea infiintarii a 46 de intreprinderi cu profil nonagricol in zona urbana a Regiunii Sud Muntenia.

1.3.2. Obiective specifice: 
Obiectivul specific 1 :Promovarea culturii antreprenoriale si cresterea gradului de informare si constientizare a beneficiilor antreprenoriatului,ca alternativa viabila de ocupare, la nivelul Regiunii Sud-Muntenia, va fi atins prin organizarea deactivitati de informare/constientizare/promovare a antreprenoriatului prin mijloace adecvate grupului tinta ce vor viza promovarea accesului si participarii la formare antreprenoriala,a invatarii pe tot parcursul vietii,promovarea culturii antreprenoriale si incurajarea initierii de afaceri proprii. Se vor organiza activitati de informare atat in mediul rural cat si in mediul urban din regiunea Sud Muntenia  ce vor viza:
a) promovarea activitatilor,a obiectivelor si oportunitatilor oferite prin proiect;
b) promovarea culturii antreprenoriale si incurajarea initierii de afaceri ca alternative de ocupare si ca oportunitate de invatare pe tot  parcursul vietii;
c) promovarea oportunitatii de participare la programul de formare antreprenoriala si privind subventionarea afacerilor;
d) distributia de materiale informative (3000 pliante si 1500 brosuri);
e) desfasurarea unei campanii online, prin:
· crearea unei pagini pe FACEBOOK;
· crearea unei pagini TWITTER;
· promovare online pe FACEBOOK.
Obiectivul specific 2:Dezvoltarea competentelor si abilitatilor antreprenoriale pentru 380 participanti din Regiunea Sud Muntenia  prin organizarea de programe de formare antreprenoriala autorizate ANC. In cadrul proiectului se vor desfasura programe de formare antreprenoriala autorizate ANC,cu o durata de 45 ore(15 ore teorie si 30 ore practica),vizand dezvoltarea competentelor antreprenoriale pentru 380 persoane,din toate judetele regiunii Sud Muntenia,minim 20 de persoane din fiecare judet,din care 50% femei, inclusiv persoane ce fac parte din categorii defavorizate.
Obiectivul specific 3: Sprijinirea infiintarii,dezvoltarii si monitorizarii a 46 de noi afaceri in  domenii non agricole, in zona urbana din Regiunea Sud Muntenia.In cadrul acestui obiectiv se va asigura sprijinul necesar infiintarii a 46 de noi afaceri infiintate, minim 2 in fiecare judet din regiunea Sud Muntenia, la nivelul carora se vor crea minim 92 locuri de munca,prin:
a) selectia unui numar de 46 planuri de afaceri vizate a fi sprijinite prin ajutor de minimis
b) stagii de practica pentru 46 membrii GT care au planuri de afaceri selectate pentru subventionare(acorduri de practica/desfasurare stagii de practica in intreprinderi cu acelasi cod CAEN cu cel din PA selectat);
c) furnizarea de serviciilor personalizate de consiliere/ consultanta/ mentorat pentru 46 persoane cu PA selectate, inainte de infiintarea afacerilor;
d) infiintarea/functionarea/dezvoltarea a 46 afaceri pe baza planurilor de afaceri si a subventiilor acordate;
e) monitorizarea functionarii si a dezvoltarii afacerilor subventionate.
1.3.3. Grupul tinta
Grupul tinta al proiectului este format din someri, persoane inactive, persoane care au un loc de munca si infiinteaza o afacere in scopul crearii de noi locuri de munca, ce intentioneaza sa infiinteze o afacere nonagricola in zona urbana.
Grupul tinta al proiectului include un numar de 380 de persoane care doresc sa initieze o activitate independenta.
Grupul tinta al proiectului trebuie sa aiba domiciliul/resedinta in regiunea de implementare a proiectului (Sud Muntenia: judetele Dambovita, Prahova, Ialomita, Calarasi, Giurgiu, Teleorman, Arges).
Selectia participantilor se va face conform Metodologiei de selectie a participantilor la cursurile de formare din cadrul proiectului „UN START IN VIATA CU STARTUP PLUS IN REGIUNEA SUD MUNTENIA”. 
In cadrul procesului de selectie a cursantilor se vor lua in considerare respectarea conceptelor de egalitate de sanse, indiferent de sex, religie, orientare sexuala, rasa, nationalitate, etnie, limba, categorie sociala, convingeri, gen, varsta, handicap, boala sau apartenenta la o categorie defavorizata cu conditia ca acestia sa se regaseasca in descrierea grupului tinta.
1.3.4 Conditii de eligibilitate pentru beneficiarii finantarii nerambursabile:
Prezenta schema de minimis se aplica pentru someri, persoane inactive, persoane care au un loc de munca si infiinteaza o afacere in scopul crearii de noi locuri de munca, ce intentioneaza sa infiinteze o afacere nonagricola in zona urbana, pe baza unui plan de afaceri.
Persoanele fizice care infiinteaza afaceri nu trebuie sa aiba calitatea de asociati majoritari in structura altor intreprinderi, la data semnarii contractului de subventie.
Pot beneficia de facilitatile prevazute in prezenta schema intreprinderile care indeplinesc cumulativ urmatoarele conditii:
a) sunt legal constituite in Romania si isi desfasoara activitatea in Romania;
b) reprezentantul legal al intreprinderii nu a fost supus in ultimii 3 ani unei condamnaripronuntate printr-o hotarare judecatoreasca definitiva si irevocabila, din motive profesionale sau etic-profesionale;
c) reprezentantul legal al intreprinderii nu a fost condamnat printr-o hotarare judecatoreasca definitiva si irevocabila pentru frauda, coruptie, implicare in organizatii criminale sau in alte activitati ilegale, in detrimentul intereselor financiare ale Comunitatii Europene;
d) reprezentantul legal al intreprinderii nu furnizeaza informatii false;
e) este direct responsabila de pregatirea si implementarea planului de afaceri si nu actioneaza ca intermediar pentru proiectul propus a fi finantat;
f) nu a fost subiectul unei decizii/ ordin de recuperare a unui ajutor de stat/ de minimis a Comisiei Europene/ al unui alt furnizor de ajutor, sau, in cazul in care a facut obiectul unei astfel de decizii, aceasta a fost deja executata si creanta a fost integral recuperata, inclusiv dobanda de recuperare aferenta;
g) respecta conditiile prevazute in Ghidul solicitantului – Conditii specifice ”Romania Start-Up Plus”, respectiv:
· angajarea a minimum 2 persoane in cadrul afacerii finantate prin schema de minimis;
· asigurarea functionarii intreprinderii sprijinite prin schema de minimis, pe o perioada de minimum 12 luni pe perioada implementarii proiectului aferent contractului de finantare;
· asigurarea perioadei de sustenabilitate de minimum 6 luni, in care beneficiarul sa asigure continuarea functionarii afacerii, inclusiv cu obligatia mentinerii locurilor de munca;
· respectarea obiectivelor asumate prin planul de afaceri aprobat in cadrul proiectului.

Afacerile care fac obiectul planurilor selectate se vor derula in cadrul unor intreprinderi, asa cum sunt acestea definite in art. 2, alin. 1 si 2 din Legea nr. 346/2004 privind stimularea infiintarii si dezvoltarii intreprinderilor mici si mijlocii, cu modificarile si completarile ulterioare.
Conform acestor prevederi legale, intreprinderea este ”orice forma de organizare a unei activitati economice, autorizata potrivit legilor in vigoare sa faca activitati de productie, comert sau prestari de servicii, in scopul obtinerii de venituri, in conditii de concurenta, respectiv: societati reglementate de Legea societatilor nr. 31/1990, republicata, cu modificarile si completarile ulterioare, societati cooperative, persoane fizice autorizate, intreprinzatori titulari ai unei intreprinderi individuale si intreprinderile familiale, autorizate potrivit dispozitiilor legale in vigoare, care desfasoara activitati economice, precum si asociatii si fundatii, cooperative agricole
si societati agricole care desfasoara activitati economice”.
Intreprinderile nou infiintate vor trebui sa aiba sediul social si, dupa caz, punctul/ punctele de lucru in mediul urban, in regiunea de dezvoltare in care se implementeaza proiectul.
Fiecare beneficiar al ajutorului de minimis va trebui sa angajeze, la cel tarziu 6 luni de la semnarea contractului de ajutor de minimis, cel putin 2 persoane.
Persoanele angajate in cadrul intreprinderilor nou infiintate vor avea, in mod obligatoriu, domiciliul sau resedinta in regiunea de dezvoltare in care se implementeaza proiectul, in mediul urban sau rural.
Fiecare beneficiar al ajutorului de minimis se obliga sa faca toate demersurile necesare si sa obtina conform legislatiei in vigoare autorizatiile necesare desfasurarii activitatii intreprinderii nou infiintate.
Schema de minimis nu poate avea ca obiect urmatoarele categorii de ajutoare:
a. ajutoarele acordate intreprinderilor care isi desfasoara activitatea in sectoarele pescuitului si acvaculturii, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comuna a pietelor in sectorul produselor pescaresti si de acvacultura, publicat in Jurnalul Oficial al Uniunii Europene nr. L 17/21.01.2000;
b. ajutoarele acordate intreprinderilor care isi desfasoara activitatea in domeniul productiei primare de produse agricole, astfel cum sunt enumerate in Anexa 1 a Tratatului CE;
c. ajutoarele acordate intreprinderilor care isi desfasoara activitatea in sectorul transformarii si comercializarii produselor agricole, prevazute in Anexa nr. 1 a Tratatului CE, in urmatoarele cazuri:
· atunci cand valoarea ajutorului este stabilita pe baza pretului sau a cantitatii produselor in cauza achizitionate de la producatorii primari sau introduse pe piata de intreprinderile in cauza;
· atunci cand ajutorul este conditionat de transferarea lui partiala sau integrala catre producatori primari.
d. Ajutoarele destinate activitatilor legate de export catre tari terte sau catre state membre, respectiv ajutoarele legate direct de cantitatile exportate, ajutoarele destinate infiintarii si functionarii unei retele de distributie sau destinate altor cheltuieli curente legate de activitatea de export;
e. Ajutoarele subordonate folosirii marfurilor nationale in locul celor importate;
f. Ajutoarele pentru achizitia de vehicule de transport rutier de marfuri.
Cheltuielile aferente infiintarii si functionarii afacerilor infiintate intra sub incidenta ajutorului de minimis.
Valoarea maxima acordata pentru planurile aprobate este de 178340 lei / plan de afaceri, reprezentand maximum 100% din totalul cheltuielilor eligibile, si se acorda numai intreprinderilor infiintate de persoanele ale caror planuri de afaceri sunt aprobate.
Acordarea acestei finantari se va realiza in baza unui contract de subventie, conform schemei de minimis anexate la prezentul ghid.

Ajutorul de minimis se va acorda in doua transe, dupa cum urmeaza:
· O transa initiala de maximum 75% din valoarea ajutorului de minimis, asa cum a fost acesta aprobat pe baza planului de afaceri si prevazut in contractul de subventie incheiat.
· O transa finala reprezentand diferenta pana la valoarea totala a ajutorului de minimis, dupa ce beneficiarul ajutorului de minimis face dovada ca a realizat din activitatea curenta, in termenul de 12 luni de la infiintare, venituri reprezentand minimum 30% din valoarea transei initiale. In cazul in care acest termen nu este respectat, transa finala nu se mai acorda.
Dupa infiintare, intreprinderile nou create trebuie sa-si continue activitatea pentru o perioada de minimum 18 luni. Toate platile aferente infiintarii si functionarii intreprinderilor nou create trebuie efectuate in cadrul primelor 12 luni de functionare. In perioada ulterioara de 6 luni, de sustenabilitate, beneficiarul ajutorului de minimis va asigura continuarea functionarii afacerii si va mentine ocuparea locurilor de munca create cu obligatia respectarii nivelului salarial din perioada de implementare a proiectului si in perioada de sustenabilitate.
Persoanele fizice nu pot avea calitatea de asociat, administrator, reprezentant legal sau angajat in cadrul a mai mult de o intreprindere infiintata in cadrul acestui program. In cazul in care intreprinderea se infiinteaza ca societate reglementata de Legea societatilor nr. 31/1990, republicata, cu modificarile si completarile ulterioare, si are mai mult de un asociat, persoana al carei plan de afaceri a fost selectat in vederea finantarii va trebui sa aiba calitatea de asociat majoritar.
In cadrul concursului de idei de afaceri vor fi selectate 46 de idei de afaceri, din care:
· numar intreprinderi nou infiintate in cadrul proiectului (de catre persoane beneficiare a cursurilor de formare din cadrul proiectului): minim 42;
· numar intreprinderi dezvoltate/infiintate din cadrul publicului larg/grupului tinta cu diploma de Competente Antreprenoriale: maxim 4.

Conditii pentru selectia planurilor de afaceri:
· minim 2 idei de afaceri vor fi selectate pentru fiecare judet din aria de implementare a proiectului (judetele Dambovita, Prahova, Ialomita, Calarasi, Giurgiu, Teleorman, Arges);
· 100% din ideile de afaceri selectate trebuie sa fie dezvoltate de persoane din grupul tinta eligibil (someri, persoane inactive, persoane care au un loc de munca si infiinteaza o afacere in scopul crearii de noi locuri de munca) ce intentioneaza sa infiinteze o afacere nonagricola in zona urbana.
NOTE!
Cele 46  de afaceri nonagricole care sunt selectate pentru finantare, in cadrul concursului de idei de afaceri in cadrul proiectului ”UN START IN VIATA CU STARTUP PLUS IN REGIUNEA SUD MUNTENIA”: din care 10% vor propune masuri ce vor promova concret dezvoltarea durabila prin dezvoltarea unor produse, tehnologii sau servicii care contribuie la aplicarea principiilor dezvoltarii durabile , minim 10% vor propune masuri ce vor promova concret sprijinirea tranzitiei catre o economie cu emisii scazute de dioxid de carbon si eficienta din punctul de vedere al utilizarii resurselor, minim 10% vor propune masuri ce vor promova concret inovarea sociala, minim 25% vor propune masuri ce vor promova concret utilizarea si calitatea TIC prin implementarea unor solutii TIC in procesul de productie / furnizare de bunuri, prestare de servicii si /sau executie de lucrari, minim 10% vor propune masuri ce vor promova concret consolidarea cercetarii, a dezvoltarii tehnologice si/sau a inovarii.
Fiecare plan de afaceri selectat va fi finantat prin acordarea unei subventii in cuantum de maxim 178340 lei, subventie care va face obiectul schemei de ajutor de minimis (bugetul planului de afaceri va fi exprimat doar in lei).

1.3.5. Cheltuieli eligibile
Cheltuieli care intra sub incidenta ajutorului de minimis, pentru intreprinderile nou create sunt:
I. Taxe pentru infiintarea de intreprinderi
II. Subventii pentru infiintarea de intreprinderi, astfel:
1. Cheltuieli cu salariile personalului nou-angajat
1.1. Cheltuieli salariale
1.2 Onorarii/ venituri asimilate salariilor pentru experti proprii/ cooptati
1.3. Contributii sociale aferente cheltuielilor salariale si cheltuielilor asimilate acestora (contributii
angajati si angajatori)
2. Cheltuieli cu deplasarea personalului intreprinderilor nou-infiintate:
2.1 Cheltuieli pentru cazare
2.2 Cheltuieli cu diurna personalului propriu
2.3 Cheltuieli pentru transportul persoanelor (inclusiv transportul efectuat cu mijloacele de transport in comun sau taxi, gara, autogara sau port si locul delegarii ori locul de cazare, precum si transportul efectuat pe distanta dintre locul de cazare si locul delegarii)
2.4 Taxe si asigurari de calatorie si asigurari medicale aferente deplasarii
3. Cheltuieli aferente diverselor achizitii de servicii specializate, pentru care beneficiarul ajutorului de minimis nu are expertiza necesara
4. Cheltuieli cu achizitia de active fixe corporale (altele decat terenuri si imobile), obiecte de inventar, materii prime si materiale, inclusiv materiale consumabile, alte cheltuieli pentru investitii necesare functionarii intreprinderilor
5. Cheltuieli cu inchirierea de sedii (inclusiv depozite), spatii pentru desfasurarea
diverselor activitati ale intreprinderii, echipamente, vehicule, diverse bunuri
6. Cheltuieli de leasing fara achizitie (leasing operational) aferente functionarii intreprinderilor
(rate de leasing operational platite de intreprindere pentru: echipamente, vehicule, diverse bunuri mobile si imobile)
7. Utilitati aferente functionarii intreprinderilor
8. Servicii de administrare a cladirilor aferente functionarii intreprinderilor
9. Servicii de intretinere si reparare de echipamente si mijloace de transport aferente
functionarii intreprinderilor
10. Arhivare de documente aferente functionarii intreprinderilor
11. Amortizare de active aferente functionarii intreprinderilor
12. Cheltuieli financiare si juridice (notariale) aferente functionarii intreprinderilor
13. Conectare la retele informatice aferente functionarii intreprinderilor
14. Cheltuieli de informare si publicitate aferente functionarii intreprinderilor
15. Alte cheltuieli aferente functionarii intreprinderilor
15.1. Prelucrare de date
15.2. Intretinere, actualizare si dezvoltare de aplicatii informatice
15.3. Achizitionare de publicatii, carti, reviste de specialitate relevante pentru operatiune, in format tiparit si/sau electronic;
15.4. Concesiuni, brevete, licente, marci comerciale, drepturi si active similare
Beneficiarul schemei de minimis va efectua cheltuieli numai pentru buna desfasurare a intreprinderii nou infiintate. Fiecare cheltuiala efectuata in acest scop va fi detaliata si justificata in cadrul sectiunii Bugetul Planului de afaceri.
Beneficiarul ajutorului de minimis va achizitiona bunuri si servicii in conditii de eficienta economica si sociala. Atribuirea contractelor de achizitie lucrari, servicii, bunuri se va realiza in conformitate cu prevederile Ordinului ministrului fondurilor europene nr. 1284/2016 privind aprobarea Procedurii competitive aplicabile solicitantilor/beneficiarilor privati pentru atribuirea contractelor de furnizare, servicii sau lucrari finantate din fonduri europene.
Bunurile achizitionate trebuie sa fie in corelatie cu specificul activitatii si cu scopul sau. Bunurile achizitionate trebuie sa fie noi si nu au voie sa fie instrainate pe toata perioada de sustenabilitate a proiectului ( 3 ani dupa finalizarea proiectului , respectivii 3 ani includ si sustenabilitatea intreprinderilor nou create)
Beneficiarul ajutorului de minimis are obligatia de a pastra si indosaria toate documentele justificative aferente cheltuielilor pentru infiintarea si functionarea intreprinderilor nou create si de a le pune la dispozitia finantatorului si a administratorului schemei de antreprenoriat, la solicitarea acestora.



4. Etapele procedurii de  evaluare si selectare a planurilor de afaceri:
a) Informarea grupului țintă și a publicului cu privire la metodologia de selecție a planurilor de afaceri ce vor fi finanțate prin proiect; informarea se va realiza prin postarea metodologiei pe site-urile solicitantului și partenerilor pentru consultare publică. După termenul alocat propunerilor și observațiilor la metodologie, pe site-urile solicitantului și partenerilor se va indica link-ul la metodologia finală.
b) Depunerea planurilor de afaceri pentru jurizare în vederea obținerii finanțării, se va efectua după cum urmează: 
· [bookmark: _GoBack]Termenul de depunere a planurilor de afaceri pentru jurizare este de 30 de zile de la data publicării metodologiei definitive, pentru cursanții care au absolvit cursul de competențe antreprenoriale și au fost evaluați până la data publicării metodologiei de selecție dar nu mai tarziu de 05.12.2018. 
· Planurile de afaceri ale cursanților prezentate la evaluarea ANC vor intra din oficiu la concurs. Persoanele din GT care doresc să îmbunătățească planul de afaceri vor aduce la cunoștința solicitantului și partenerilor intenția lor și vor beneficia, la cerere, de consultanță din partea experților angajați în proiect. Aceștia vor depune planul de afaceri însoțit de o cerere de înscriere la selecția planurilor de afaceri, care va fi înregistrată în Registrul  unic de intrări –ieșiri al solicitantului.
·  Depunerea se va putea face electronic sau prin poștă la sediul solicitantului. 
· Pot depune de asemenea plan de afaceri la concurs și persoane care nu au participat la cursul organizat prin proiect, dar care se încadrează în categoriile eligibile ale GT, prin depunerea următoarelor documente și declarații semnate în original:
· Declarație pe proprie răspundere privind evitarea dublei finanțări;
· Declarație consimțământ prelucrare date personale;
         Documente în copie conform cu originalul: 
· Certificat absolvire curs competențe antreprenoriale eliberat de ANC sau Adeverinta ;
· Cartea de identitate; 
· Certificatul de naștere;
· Certificatul da casătorie, după caz;
		
Evaluarea planurilor de afaceri va fi realizată de către un juriu format din 3 persoane, reprezentanți ai mediului de afaceri și patronatelor din aria de implementare a proiectului, cu respectarea principiilor de incompatibilitate și confidențialitate.
c) Definitivarea listei planurilor de afaceri selectate pentru finanțare, se va efectua în ordinea descrescătoare a punctajului de evaluare obținut  incluzând și  lista de rezervă. Se vor selecta  cel puțin 2 planuri de afaceri în fiecare județ. Lista planurilor de afaceri selectate pentru finanțare va fi afișată  la sediile solicitantului și partenerilor și pe site.
d) Înregistrarea și rezolvarea contestațiilor la punctajul obținut. 
e) Publicarea soluționării contestațiilor și  listei definitive a planurilor de afaceri ce vor fi finanțate prin proiect, pe site-urile solicitantului și partenerilor și vor fi comunicate prin email-uri individuale persoanelor cu planuri de afaceri aprobate pentru finanțare.
 
5.Conținutul dosarului depus pentru evaluare și procedura de depunere a planurilor de afaceri
5.1 Continutul dosarului: 
	- Planul de afacere - model stabilit în proiect
- Declarație pe proprie răspundere privind evitarea dublei finanțări- anexa 5;
- Declarație pe proprie răspundere privind conflictul de interese-anexa 6;
- Declarație de angajament- anexa 7. 
- Declarație de disponibilitate – anexa 9.
Planul de afaceri se semnează de către autor pe fiecare pagină în colțul din dreapta jos, se paginează și se opisează cu toate paginile, numerotate manual în ordine de la “0” la “n” în partea de jos a fiecărui document, unde “0” – este pagina cu opisul , iar “n” – este numărul total al paginilor din dosarul complet, astfel încât să nu permită detașarea și/sau înlocuirea documentelor.

5.2 Procedura de depunere a planului de afaceri pentru evaluare
· Cererea de înscriere  (anexa  nr.3) la concurs a planului de afaceri va fi întocmită și depusă de persoanele care au anunțat că doresc să îmbunătățească planul de afaceri prezentat la evaluarea ANC și de către persoanele care nu au urmat cursul de competențe antreprenoriale în cadrul proiectului. 
· Cererea de înregistrare, planul de afaceri și declarațiile aferente vor fi transmise solicitantului prin poștă la adresa str, Gheorghe Dem Teodorescu, nr.11-13 sectorul 3 Bucuresti.
· Solicitantul va comunica aplicantului numărul de înregistrare, data și ora înregistrării.
Fiecare Plan de afaceri va fi inscris in Registrul de evidenta a planurilor de afaceri si va primi un numar de inregistrare. Planurile de afaceri vor fi inregistrate cu numar si data de intrare pe baza Cererii tip de inscriere si inregistrare Plan de afaceri.
6) Juriul de evaluare și selectare a planurilor de afaceri
Juriul va fi format din 3 experți jurizare planuri de afaceri, independent, reprezentanți ai mediului de afaceri și patronatelor din aria de implementare a proiectului, cu respectarea principiilor de incompatibilitate și confidențialitate.
Din juriu vor  face parte, fără drept de vot, managerul de proiect și coordonatorii partenerilor, în calitate de  reprezentanți ai administratorilor schemei de antreprenoriat.
Secretariatul juriului va fi asigurat de expertul consultanță planuri de afaceri al solicitantului.
Anterior începerii procesului de evaluare planuri de afaceri, pentru respectarea principiilor de incompatibilitate și confidențialitate fiecare membru al comisiei va semna o declarație pe propria răspundere – anexa la prezenta metodologie. 
Persoana din juriu care se află într-o situație de incompatibilitate va solicita înlocuirea sa în termen de 3 zile calendaristice de la constatare. În acest caz, administratorul schemei de antreprenoriat va proceda la înlocuirea persoanei în cauză fără a aduce atingere demnității persoanei și drepturilor profesionale și contractuale ale celui care face obiectul conflictului de interese, respectiv incompatibilității sesizate. 
S-au definit situațiile și aspectele privind incompatibilitatea persoanelor din juriu, cum ar fi: 
dacă există împrejurări din care rezultă că este interesat sub orice formă, el, sau vreo rudă apropiată, în soluționarea unei cauze, într-un anumit mod, care l-ar determina, să fie subiectiv; 
implicare financiară indirectă; 
situația în care există elemente care conduc și chiar atestă starea de conflict de interese sau incompatibilitate cum ar fi existența unui interes personal. 
De asemenea, fiecare persoană din Juriu are datoria și obligația să păstreze, în condițiile legii, confidențialitatea deplină a datelor și informațiilor pe care le dețin sau la care au acces pe perioada desfășurării activității și să nu le utilizeze abuziv sau în folos personal, sau să le facă cunoscute unui terț pe toată perioada de desfășurare a proiectului. 
Organizatorii concursului nu poartă răspunderea pentru folosirea greșită, furtul, anularea sau pierderea dosarelor, cu excepția cazurilor de neglijență totală.
Activitatea Comisiei de evaluare și selecție se va desfășura sub atenta monitorizare a cel puțin doi observatori, persoane din echipa proiectului: Manager proiect, Coordonatori parteneri, 

7. Evaluarea planurilor de afaceri
        Evaluarea planurilor de afaceri se va realiza in doua subetape:
· verificarea planului de afacere din punctul de vedere al conditiilor de eligibilitate si conformitate; 
· evaluarea  tehnica si financiara a planului de afacere.
Ambele evaluari se vor efectua  in baza unor  grile de evaluare. 

7.1 Verificarea condițiilor de eligibilitate și conformitate a planului de afaceri nu se punctează. Evaluarea se notează cu „DA” pentru cazul încadrării în condiția de eligibilitate și cu „NU” în cazul neâncadrării în condiția respectivă de eligibilitate.  Grila de verificare a eligibilității și conformității planului de afaceri este prezentată în anexa 1.
Expertul evaluator verifică condițiile de eligibilitate a planului de afaceri și completează Anexa 1 – Grila de verificare a condițiilor de eligibilitate  a planului de afaceri. Numai proiectele care vor primi „DA” la toate rubricile se vor califica pentru evaluarea tehnică și financiară a planurilor de afaceri.
Se va afișa pe site și se va comunica prin email fiecărui aplicant lista planurilor respinse în urma verificării condițiilor de eligibilitate și conformitate a planului de afaceri. Termenul de contestație este de 48 ore de la data publicării listei planurilor de afaceri respinse.
Planurile de afaceri acceptate intră în evaluarea tehnică și financiară.

7.2 Evaluarea tehnică și financiară a planului de afaceri
Grila de evaluare tehnică și financiară a planului de afaceri (anexa 2) urmărește asigurarea respectării condițiilor și principiilor din Ghidul de condiții specifice al programului și din contractul de subvenție, dintre care menționam: 
· structura planurilor de afaceri să conțină cel puțin elementele menționate în Ghidul de condiții specifice –România Start Up Plus  (descrierea afacerii și a strategiei de implementare, analiza SWOT a afacerii, schema organizatorică și politica de resurse umane, descrierea produselor/serviciilor/lucrărilor afacerii, analiza pieței de desfacere și a concurenței, strategia de marketing, proiecții financiare); 
· se va lua în considerare să nu se depună planuri de afaceri identice sau asemănătoare cu planuri depuse de persoane diferite. În astfel de cazuri, fie se resping planurile  de afaceri asemănătoare în proporție mare, fie, pentru asemănări de volum mai mic se penalizează ambele planuri de afaceri cu câte 10 puncte.
· se va evalua ca planul de afaceri să reflecte realitatea segmentului de piață vizat, să fie fundamentat tehnic și economic pornind de la informații verificabile în zona geografică de implementare a proiectului, 
· se va evalua dacă planul de afaceri contribuie prin activitățile propuse la îndeplinirea cel puțin a unei teme orizontale sau secundare din Ghidul de condiții specifice. La evaluarea tehnică a planului de afaceri  grila de evaluare conține criterii clare pentru punctarea suplimentara a planurilor de afaceri care propun dezvoltarea unor produse, tehnologii sau servicii care contribuie la dezvoltarea durabilă, la tranziția către o economie cu emisii scăzute de dioxid de carbon și eficiență din punctul de vedere al utilizării  resurselor, la inovare socială, utilizarea TIC, consolidarea cercetării, dezvoltării tehnologiei și inovării; planurile de afaceri care propun activitatile enumerate mai sus, in ordinea descrescatoare a punctajului se vor incadra la ajutoare de minimis de maximum 173.881, 50 lei. 
· respectarea proporției planurilor de afaceri depuse de persoane care nu au participat la cursurile de competente antreprenoriale, precum și a celor cu obiect de activitate de comerț. 

În funcție de activitățile, obiectivele specifice și rezultatele proiectului  cele 46 de firme selectate vor prezenta următoarele caracteristici:
· 4 planuri de afaceri propun dezvoltarea unor produse, tehnologii sau servicii care contribuie la aplicarea principiilor dezvoltării durabile;
· 4 planuri de afaceri propun activități care promovează concret sprijinirea tranziției către o economie  cu emisii scăzute de dioxid de carbon și eficiență din punctul de vedere al utilizării  resurselor;
· 4 planuri de afaceri propun masuri de promovare concretă a inovării sociale;
· 11 planuri de afaceri propun masuri ce promovează concret utilizarea TIC prin implementarea unor soluții TIC în procesul de producție, prestare de servicii, furnizare de bunuri sau execuție de lucrări.
· 4 planuri de afaceri propun masuri concrete de consolidare a cercetării, a dezvoltării tehnologice, și/sau a inovării  prin derularea de activități specifice.
· 4 planuri de afaceri vor putea fi selectate din planurile de afaceri depuse de persoane care nu au participat la cursurile de formare antreprenorială organizate prin proiect, dar se încadrează în categoriile de grup țintă ale proiectului.
· 4 planuri de afaceri vor avea un obiect principal de activitate din secțiunea G a codului CAEN- comerț cu ridicata și cu amănuntul , repararea autovehiculelor și motocicletelor, cu excepția grupei CAEN 452-Întreținerea și repararea autovehiculelor.

Juriul va verifica și evalua, de asemenea, ca rezultatele economico-financiare estimate să fie justificate și realiste.
Punctajul maxim rezultat din grila de evaluare va fi de 100 puncte.  

7.3 Procedura de evaluare tehnică și financiară a planurilor de afaceri
Planurile de afaceri vor intra în evaluare în ordinea înregistrării lor în Registrul unic de intrări-ieșiri al solicitantului.
Fiecare plan de afaceri va fi evaluat de 3 evaluatori, fiecare evaluator acordând punctaje la toate capitolele planului. Se recomandă însă ca doi dintre membrii juriului (reprezentanții patronatelor, antreprenori) să evalueze cu precădere viabilitatea ideii de afacere și unul dintre evaluatori să analizeze prioritar proiecțiile financiare, având specializare în acest domeniu.
Fiecare evaluator va completa câte o grilă individuală.

În clasament vor fi incluse minim 2 planuri de afaceri din fiecare județ, în ordinea punctajului.
Caracterul descrescător al clasamentului general nu va fi respectat în cazul aplicării selecției a minim două planuri pentru fiecare județ.
Selecția va avea în vedere respectare numărului de afaceri care propun măsuri ce vor promova teme orizontale și secundare prezentate la pct.7.2.
La finalizarea evaluării tehnice şi financiare, grilele individuale, cu punctajele finale vor fi înaintate de către experţii evaluatori Secretarului Comisiei de evaluare, semnate pe fiecare pagină şi datate. 
În situația unor diferențe de 10 puncte între punctajele de evaluare individuale se va efectua evaluarea în panel. 
Punctajele finale vor fi înscrise de către Secretarul comisiei de evaluare în Grila de evaluare tehnică şi financiară intermediară, și se va realiza media aritmetică pentru fiecare criteriu de evaluare din cele 3 Grile de evaluare financiară individuale. 

		

8) Calendarul evaluării și selecției planurilor de afaceri va include termene (data și ora) pentru următoarele etape: 
· Depunerea planurilor de afaceri  ;
· Evaluarea planurilor de afaceri;
· Comunicarea rezultatelor selecției; 
· Depunerea contestațiilor; 
· Comunicarea rezultatelor reevaluării în urma contestațiilor;
Calendarul va fi postat pe site – urile solicitantului și partenerilor la definitivarea metodologiei de selecție a planurilor de afaceri.

9) Comunicarea rezultatelor
 Lista intermediară cu planurile de afaceri selectate pentru finantare va fi postată pe site-ul solicitantului și ale partenerilor.
Persoanele selecate vor fi anunțate și printr-un email adresat individual. 

10) Înregistrarea și rezolvarea contestațiilor
După anunțarea rezultatelor selecției planurilor de afaceri care vor primi finanțare în cadrul schemei de minimis, orice aplicant care se consideră nedreptățit în evaluare/selecție poate formula o singură contestație legată de evaluarea propiului plan de afaceri.
Contestațiile vor fi adresate juriului și se vor depune electronic la adresa mediline.exim@gmail.com  a solicitantului, în termenul anunțat la publicarea listei cu punctajul de evaluare final. (Anexa 4 – Model “Contestație rezultate concurs planuri de afaceri”).
	Contestațiile depuse vor primi număr de înregistrare în Registrul unic de intări-ieșiri al liderului de parteneriat.
			Contestațiile vor fi soluţionate de către membrii juriului în panel, re-evaluarea 
			se va efectua conform procedurii aplicate la evaluarea iniţială;
	Rezultatele re-evaluării în urma contestaţiilor vor fi anunţate prin publicare pe site-urile solicitantului și partenerilor, și prin email individual către persoanele care au contestat.
În eventualitatea în care, în urma reevaluării, Planul de Afacere reevaluat va obţine un punctaj mai mare, care schimbă ierarhia aplicanţilor, acest fapt va fi comunicat pe cale oficială către aplicanții afectați de noua ierarhie.
Clasamentul final al planurilor de afaceri va fi postat pe site și comunicat individual aplicanților.

Dispoziții finale.

a) Drepturile de proprietate intelectuală aferente planurilor de afaceri înscrise în concurs rămân în propietatea participanților. Orice tentativă de plagiat duce la descalificarea din concurs. Folosirea de materiale și informații ale altor autori este permisă cu citarea corespunzătoare a sursei.

b) Participanţii acceptă ca datele lor personale să fie folosite de către Administratorul Schemei de Minimis în cadrul prezentului concurs inclusiv în scopuri statistice.

c) Participanţii vor accepta dreptul solicitantului si partenerilor de a promova public prezentarea ideii de afaceri pentru planurile de afaceri câștigătoare și subvenționate.

d) Nerespectarea Metodologiei de concurs va rezulta în descalificarea participantului.

